Document ID: 32009R1259

KOMISIJAS REGULA (ES) Nr. 1259/2009
(2009. gada 18. decembris),
ar ko groza I, II, III, V un VII pielikumu Padomes Regulai (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm (1) un jo īpaši tās 19. pantu,
tā kā:
(1)
Kopīgie noteikumi tekstilizstrādājumu ievešanai no trešām valstīm jāpapildina, ņemot vērā daudzas jaunākās norises.
(2)
Divpusējais nolīgums starp Eiropas Kopienu un Baltkrievijas Republiku par tekstilizstrādājumu tirdzniecību ir spēkā līdz 2009. gada 31. decembrim, un tas netiks pagarināts.
(3)
Grozījumi Padomes 1987. gada 23. jūlija Regulā (EEK) Nr. 2658/87 par tarifu un statistikas nomenklatūru un kopējo muitas tarifu (2) attiecas arī uz dažiem kodiem, kas minēti Regulas (EEK) Nr. 3030/93 I pielikumā.
(4)
Tāpēc Regula (EEK) Nr. 3030/93 attiecīgi jāgroza.
(5)
Šajā regulā paredzētie pasākumi ir saskaņā ar Tekstilpreču komitejas atzinumu, kura izveidota saskaņā ar Regulas (EEK) Nr. 3030/93 17. pantu,
IR PIEŅĒMUSI ŠO REGULU.
1. pants
Regulas (EEK) Nr. 3030/93 I, II, III, V un VII pielikumu groza saskaņā ar šīs regulas pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2010. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 18. decembrī

Labels: 1
3
5